text: Vejle Boldklub skal møde FC Nordsjælland
  09 april 2010 kl. 10.40
  Vejles træner tilfreds med lodtrækningen.
   
  Vejle Boldklub trak FC Nordsjælland, da der tidligere i dag blev trukket lod til semifinalen i Ekstra Bladet Cup.
  Vejles træner Mats Gren siger til klubbens hjemmeside:
  - Det var fint. Når man når frem til semifinalen, skal man kunne slå alle hold, hvis man vil i finalen. Og som jeg sagde i går, så vil jeg helst undgå OB.
  Holdets anfører Steffen Kielstrup er også glad for lodtrækningen:
  - Det var tre gode hold, der var i bowlen. OB var den værste modstander, vi kunne få. Så jeg håbede på enten FC Nordsjælland eller FC Midtjylland, og det er fint med FC Nordsjælland.
  